|  |  |
| --- | --- |
| **PITANJA** | **ODGOVORI** |
| 1. **Gdje se nalazi Prijavni obrazac A?**
 | Prijavni obrazac A može se preuzeti putem poveznice koja se nalazi u Uputama za prijavitelje u dijelu *5. Postupak prijave.* <https://scf-wf.mrrfeu.hr/ap>  |
| 1. **Treba li učenik s teškoćama koji treba pomoćnika imati neko rješenje?**
 | U poglavlju 6.4. Uputa za prijavitelje naveden je popis dodatne dokumentacije koju je prijavitelj dužan dostaviti:* Popis učenika/korisnika kojima će se na razini pojedine odgojno-obrazovne ustanove pružati usluga pomoćnika u nastavi (razdioba po spolu/razredu/školi)
* **Presliku rješenja o primjerenom programu školovanja za svakog učenika s teškoćama kojem će se osigurati pomoćnik ili, u slučajevima kada se u obrazloženju ne navodi/e točka/e orijentacijske liste vrste i stupnjeva teškoća u razvoju iz koje se može iščitati o kojoj se vrsti teškoće/a radi, bit će potrebno dostaviti mišljenje povjerenstva o utvrđivanju psihofizičkog stanja djeteta ili nalaz i mišljene prvostupanjskog tijela vještačenja, tj. Dokumentaciju koja je prethodila donošenju rješenja, a u skladu s kriterijima ciljne skupine ovoga poziva**
* Suglasnost roditelja s uključivanjem pomoćnika u neposredan rad s njihovom djecom (za svako dijete koje je uključeno u popis učenika/korisnika s teškoćama kojima će se na razini ustanove pružiti usluga pomoćnika – točka a)
* Imenovanje koordinatora iz reda stručnih suradnika škole – za svaku pojedinu školu za koju je izražena potreba za pomoćnicima u okviru pojedinog projektnog prijedloga

Preslika rješenja o primjerenom programu školovanja je obavezna dodatna dokumentacija za svakog učenika s teškoćama kojem se osigurava pomoćnik. |
| 1. **Što je s pomoćnicima koji su trenutačno zaposleni na ugovor o djelu, trebaju li raskinuti ugovor kako bi se mogli prijaviti na zavod za zapošljavanje i ostvariti status nezaposlenosti – kako postupiti da uđu u projektni postupak (selekciju)?**
 | Ciljne skupine navedene u Uputama za prijavitelje (2.1. Ciljevi poziva na dostavu projektnih prijedloga) su:* nezaposlene osobe registrirane na tržištu rada

Nadalje, u dijelu 4.2. Prihvatljivost projekta, točki 4.2.3, aktivnosti 2. selekcija nezaposlenih osoba registriranih na tržištu rada za pomoćnike učenicima s teškoćama koji su uključeni u sustav odgoja i obrazovanja na razini osnovnog i srednjeg školstva u redovitim i posebnim odgojno-obrazovnim ustanovama navodi se da „pomoćnik može biti osoba koja ima najmanje završenu srednju stručnu spremu i da se protiv te osobe nije pokrenut kazneni postupak.“Prilikom odabira osoba za pomoćnika važno je poštivati gore navedene kriterije. |
| 1. **Unutar Prijavnog obrasca A u SF MIS sustavu, u dijelu 4. Obrazloženje projekta traži se unos sudionika po spolu – nemoguće je unaprijed reći kojeg spola će biti odgojitelj pri izradi projektne prijave.**
 | U prijavnom obrascu A, unutar SF MIS, sustav u dijelu 4. Obrazloženje projekta zahtjeva unos sudionika po spolu te je stoga potrebno unaprijed okvirno odrediti omjer muških i ženskih sudionika te je potrebno u selekciji kandidata za pomoćnike u nastavi poštivati kriterij koliko je moguće. |
| 1. **Prijavljivanje na više projekata– mogu li se tražiti i sredstva iz HZZ-a?**
 | Sukladno poglavlju 3, dijelu 3.3. Uputa za prijavitelje, prijavitelji na poziv na dostavu projektnih prijedloga ne smiju prijaviti projekte za čiju su provedbu već dobili sredstva iz drugih javnih izvora. Jednako tako, prijavitelji ne smiju tražiti/dobiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. U slučaju da se ustanovi dvostruko financiranje projekta prijavitelj će morati vratiti sva primljena sredstva. |
| 1. **Je li točno da nema sufinanciranja–može li se tražiti 100%?**
 | Sukladno poglavlju 3, dijelu 3.1. Uputa za prijavitelje, projekti se mogu financirati u iznosu do 100% prihvatljivih troškova. Sufinanciranje projekta u sklopu ovog Poziva od strane prijavitelja i/ili partnera nije obavezno. |
| 1. **Prijava samo jednog projekta – znači li to da se prijavljuje potreba pomoćnika samo za jednu školu?**
 | U poglavlju 3.2. Uputa za prijavitelje jasno je naznačeno da prijavitelj ne može dostaviti više od jedne prijave na ovaj Poziv za dostavu projektnih prijedloga. Prijavitelj u prijavi navodi potrebe za pomoćnicima temeljem podataka svih ustanova kojima je osnivač. |
| 1. **Hoće li se prihvatiti prijava ako je prijavitelj osnivač, a partner je škola kojoj nije osnivač?**
 | U Uputama za prijavitelje, u poglavlju *4., točki 4.1.1. Prihvatljivi prijavitelji* i točki *4.1.3. Prihvatljivi partneri* detaljno se navode kriteriji prihvatljivosti prijavitelja i partnera. Prihvatljivi prijavitelji: - **Osnivači osnovnih i srednjih škola (javnih i privatnih škola s pravom javnosti)**Prihvatljivi partneri:- Organizacije civilnog društva čije je primarno djelovanje usmjereno na područje skrbi o učenicima s teškoćama- Ustanove za obrazovanje odraslih- Visoka učilišta- Agencije nadležne za odgoj i obrazovanje- Agencije za posredovanje pri zapošljavanju/područni uredi Hrvatskog zavoda za zapošljavanje- Lokalne i razvojne agencije- **Redovite i posebne osnovnoškolske/srednjoškolske ustanove**Prijave koje ispunjavaju sve kriterije navedene u Uputama za prijavitelje zadovoljit će uvjete prihvatljivosti. |
| 1. **Može li prijavitelj biti osnivač posebne obrazovne ustanove (bolnica), a ne osnivač škole?**
 | U Uputama za prijavitelje, u poglavlju 4., točki 4.1.1. kao Prihvatljivi prijavitelji navode se:- Osnivači osnovnih i srednjih škola (javnih i privatnih s pravom javnosti)Sukladno Zakonu o odgoju i obrazovanju u osnovnoj i srednjoj školi, članak 90. navodi se tko može osnovati školsku ustanovu. |
| 1. **Mora li osnivač prijaviti partnerstvo sa svim školama koje je osnovao?**
 | Prema Uputama za prijavitelje, točka *4.1.3. Prihvatljivi partneri* navodi se sljedeće: „Prijavitelj može djelovati samostalno ili u partnerstvu.“Također, Upute za prijavitelje ne određuju maksimalan broj partnera na projektu. |
|  |  |
| 1. **Mogu li se pri selekciji kandidata za pomoćnika postaviti i dodatni kriteriji uz one navedene u Uputama?**
 | U Uputama za prijavitelje navode se minimalni kriteriji koji se moraju zadovoljiti prilikom provedbe postupka selekcije kandidata za pomoćnike učenicima s teškoćama:- Nezaposlena osoba registrirana na tržištu rada- Pomoćnik učenicima s teškoćama može biti osoba koja ima najmanje završenu srednju stručnu spremu- Protiv te osobe nije pokrenut kazneni postupakPrijavitelj određuje dodatne kriterije poštujući one navedene u Uputama za prijavitelje. |
| 1. **Tko provodi natječaj za selekciju pomoćnika, osnivač ili škola?**
 | Upute za prijavitelje ne određuju tko vrši selekciju pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama. |
| 1. **Može li se uzeti za partnera HZZ?**
 | Upute za prijavitelje u poglavlju *4.1.3. Prihvatljivi partneri* donose popis prihvatljivih partnera na projektu: - Organizacije civilnog društva čije je primarno djelovanje usmjereno na područje skrbi o učenicima s teškoćama- Ustanove za obrazovanje odraslih- Visoka učilišta- Agencije nadležne za odgoj i obrazovanje- **Agencije za posredovanje pri zapošljavanju/područni uredi Hrvatskog zavoda za zapošljavanje**- Lokalne i razvojne agencije- Redovite i posebne osnovnoškolske/srednjoškolske ustanove |
| 1. **Rješava li se prebacivanje sredstava s prijavitelja na partnera/e Sporazumom o partnerstvu – može li se on mijenjati?**
 | Članak 8. Sporazuma o partnerstvu u provedbi operacije definira odnose i odgovornosti u financijskom upravljanju projekta između prijavitelja i partnera na projektu. U sklopu natječajne dokumentacije objavljen je Predložak Sporazuma o partnerstvu te je podložan manjim promjenama od strane korisnika i/ili partnera. |
| 1. **Neizravni troškovi – radi li se o tome da možemo pokrivati troškove koje već plaća osnivač, ili samo ono što je posve novo iz projekta?**
 | Sukladno Uputama za prijavitelje, *točka 4.3.1. u dijelu B. Neizravni troškovi* navodi se sljedeće:„U **neizravne prihvatljive troškove** ubrajaju seoperativni troškovi koji nastaju u povezanosti s aktivnostima projekta i doprinose postizanju projektnih ciljeva ali na neizravan način.Troškovi za koje je teško precizirati iznos koji pripada projektu (troškovi za administraciju/osoblje) kao što su: troškovi upravljanja, troškovi zapošljavanja, troškovi knjigovodstva ili čišćenja itd.“ |
| 1. **Neizravni troškovi –treba li ih dokumentirati ili ne?**
 | Neizravne troškove potrebno je dokumentirati te dostaviti dokaznu dokumentaciju o nastanku troškova u razdoblju prihvatljivosti. |
| 1. **Što znači da se u projektu ne može podugovarati?**
 | Sukladno poglavlju *4.3.3. Neprihvatljivi troškovi* (Upute za prijavitelje) navodi se sljedeće: „Pored navedenih neprihvatljivih troškova, **nije dozvoljeno podugovaranje (nabava dobara, u sluga, radova) samih prijavitelja ili partnera.“** |
| 1. **Izjava o nekažnjavanju – čime se jamči, tko ih potpisuje i kako se ovjeravaju?**
 | Prijavitelj i partner(i) za svoje sudjelovanje u projektu potpisuju Izjavu prijavitelja/partnera o ispunjavanju i prihvaćanju uvjeta natječaja (obrazac 2) koja je sastavni dio projektnog prijedloga. Izjavu potpisuje nositelj projekta i partner(i) te ju svi zajedno ovjeravaju pečatima pripadajućih institucija. |
| 1. **Popis učenika – koje podatke treba sadržavati?**
 | Uputama za prijavitelje nije posebno određeno koju vrstu informacija popis učenika treba / može sadržavati. Radi lakšeg praćenja korisnika na projektu preporuka je da se prikupe slijedeći podatci:* Ime
* Prezime
* Razred
* Škola
 |
| 1. **Je li obvezno da u rješenju piše da je učeniku s teškoćama potreban pomoćnik?**
 | U dijelu 6.4. Provjera prihvatljivosti, Uputa za prijavitelje navedena je dodatna dokumentacija potrebna za utvrđivanje prihvatljivosti, između ostalog i dokumentacija: „*Preslika rješenja o primjerenom programu školovanja za svakog učenika s teškoćama kojem će se osigurati pomoćnik ili, u slučajevima kad se u obrazloženju rješenja ne navodi/e točka/e orijentacijske liste vrste i stupnjeva teškoća u razvoju iz koje se može iščitati o kojoj se vrsti teškoće/a kod pojedinog učenika radi, bit će potrebno dostaviti mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja tj. dokumentaciju koja je prethodila donošenju rješenja, a u skladu s kriterijima ciljne skupine ovog poziva“*Kako je navedeno u Uputama, u slučaju kad se u obrazloženju ne navodi/e točka/e orijentacijske liste vrste i stupnjeva teškoća u razvoju potrebno je **dostaviti ili mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja tj. dokumentaciju koja je prethodila donošenju rješenja**. |
| 1. **Treba li konkretno napisati koliko asistenata treba ili se za neke učenike s teškoćama koji se kasnije evidentiraju može naknadno odrediti potreba?**
 | Da. Potrebno je navesti za koji broj djece se osigurava pomoćnik/ci. |
| 1. **Škole s posebnim programima, mogu li se za njih angažirati pomoćnici za učenike s teškoćama?**
 | U Uputama za prijavitelje, u dijelu Prihvatljive aktivnosti navedeno je da su potrebni pomoćnici za učenike s teškoćama koji su uključeni u sustav odgoja i obrazovanja na razini osnovnog i srednjeg školstva u redovitim i posebnim odgojno-obrazovnim ustanovama. |
| 1. **Je li moguće da jedan pomoćnik za učenike s teškoćama radi sa više djece (skupina od dva-tri učenika)?**
 | Upute za prijavitelje ne definiraju s koliko djece može raditi jedan pomoćnik u nastavi. Preporuka je da nositelji projekta u dogovoru s partnerom/ima realno procjene vlastite potrebe i mogućnosti i prema tome odrede opterećenje koje će imati rad svakog pojedinog pomoćnika. |
| 1. **Nastava u kući – može li se tamo angažirati pomoćnik?**
 | U okviru ovog Poziva nije moguće osigurati pomoćnika za učenika s teškoćama za kojeg se održava nastava u kući. |
| 1. **Suglasnost roditelja – kako postupiti ako postoji neslaganje jednog od roditelja?**
 | Sukladno Uputama za prijavitelje u poglavlju 6.4. stoji:* Osim navedene dokumentacije prijavitelj je dužan dostaviti i sljedeću dokumentaciju:

c) suglasnost roditelja s uključivanjem pomoćnika u neposredan rad s njihovom djecom (za svako dijete koje je uključeno u popis učenika/korisnika s teškoćama kojima će se na razini pojedine ustanove pružati usluge pomoćnika)U Uputama nije precizirano je li potrebna suglasnost jednog ili oba roditelja. |
| 1. **Što s učenicima s teškoćama koji tek upisuju prvi razred osnovne škole i još se ne nalaze u nikakvom sustavu?**
 | Sukladno kriterijima navedenim u Uputama, aktivnosti su usmjerene na rad pomoćnika sa učenicima koji su već uključeni u sustav. |
| 1. **Vezano uz Prijavni obrazac A – je li to točno da unutar jednog cilja ne može biti više indikatora?**
 | Nije točno. Prijavni obrazac A donosi mogućnost odabira dva pokazatelja unutar jednog cilja. |
| 1. **Ako imate partnera, treba li u prijavni obrazac za svakog partnera posebno pisati troškove?**
 | U prijavni obrazac A dio, u rubriku *Elementi projekta i proračun* pod analizu troškova elemenata projekta unose se troškovi po pojedinom elementu, ne raspodjela po partnerima. |
| 1. **Kako će se slati obavijesti o stanju projekta, koliko često?**
 | Sukladno Zajedničkim nacionalnim pravilima, tijekom postupka procjene projekta koja se sastoji od pet faza, na kraju svake faze prijavitelje se mora obavijestiti o statusu prijave projekta, i to u pisanom obliku, najkasnije u roku od 15 radnih dana od dana donošenja odluke, osim u prvoj fazi - prijavitelj mora biti obaviješten o potvrdi prijema i registracije paketa projektne prijave najkasnije 5 radnih dana od dana primitka |
| 1. **Je li moguće educirati više pomoćnika nego što će ih biti financirano kroz projekt?**
 | Troškovi edukacije pomoćnika odnose na trošak programa uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama, kako je navedeno u dijelovima 4.2. Prihvatljivost projekta i 4.3 Prihvatljivost troškova, Uputa za prijavitelje. U skladu s navedenim nije prihvatljiv trošak edukacije većeg broja pomoćnika od onog čiji se rad financira kroz projekt. |
| 1. **Da li se sve najprije treba platiti, a onda se potražuje povrat?**
 | Prema procedurama postavljenim Zajedničkim nacionalnim pravilima, za nadoknadu troškova Korisniku mogu se koristiti dvije metode plaćanja: „metoda nadoknade” i „metoda plaćanja”. Načini plaćanja utvrđuju se Ugovorom o dodjeli bespovratnih sredstava.  |
| 1. **Što ako dijete iz škola s kojima smo partneri, promijeni školu, kako s partnerima u odnosu na Ugovor?**
 | Upute za prijavitelje ne određuju način/e postupanja u ovom slučaju. Prijavitelj bi u suradnji s partnerom/ima trebao napraviti analizu rizika i shodno tome pronaći najbolji pristup za izbjegavanje istoga ili pronaći način za rješavanje problema.  |
| 1. **U slučaju odlaska pomoćnika iz projekta, može li se na to mjesto zaposliti drugi pomoćnik?**
 | Ovo pitanje nije uređeno Uputama za prijavitelje. Prijavitelj bi u suradnji s partnerom/ima trebao napraviti analizu rizika i shodno tome pronaći najbolji pristup za izbjegavanje istoga ili pronaći način za rješavanje problema. |
| 1. **Je li moguće financiranje pomoćnika od drugog polugodišta školske godine jer se do tada financirao iz prethodnog projekta?**
 | Upute za prijavitelje ne uređuju raspored aktivnosti unutar projekta. Prijavitelj u dogovoru s partnerom/ima priprema raspored aktivnosti za provedbu projekta.Također, sukladno Uputama za prijavitelje, poglavlje 3.3. Zabrana dvostrukog financiranja, navodi se slijedeće:„*Prijavitelji na poziv na dostavu projektnih prijedloga ne smiju prijaviti projekte za čiju provedbu su već dobili sredstva iz drugih javnih izvora. Jednako tako, prijavitelji ne smiju tražiti/dobiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. U slučaju da se ustanovi dvostruko financiranje projekta prijavitelj će morati vratiti sva primljena sredstva.“* |
| 1. **Ako je riječ o nezaposlenima koji moraju biti evidentirani na HZZ-u, što je s onima koji sada rade, istječe im ugovor (po udrugama), a educirani su?**
 | Prema Uputama za prijavitelje, točka 4.2.3. postavlja minimalne kriterije koji moraju biti zadovoljeni prilikom provedbe selekcije kandidata za pomoćnike učenicima s teškoćama:* Nezaposlena osoba registrirana na tržištu rada koja ima najmanje završenu srednju stručnu spremu
* Protiv te osobe nije pokrenut kazneni postupak
 |
| 1. **Je li partnerstvo obvezno?**
 | Sukladno poglavlju *4.1.3. Prihvatljivi partneri* Uputa za prijavitelje, *„Prijavitelj može djelovati samostalno ili u partnerstvu.“* |
| 1. **SF MIS Sustav u dijelu E-mail ne podržava unos domene *hr*, nego zahtjeva unos domene *.com***
 | Uvidom u Prijavni obrazac A u SF MIS sustavu, u dijelu E mail, dokazana je mogućnost unosa mail adrese s domenom *.hr* |
| 1. **Kako računamo i prikazujemo rad pomoćnika u prijavnom obrascu?**
 | U Uputama za prijavitelje napravljen je izračun rada pomoćnika po satu „*Troškovi plaća pomoćnika i troškovi vezani uz njihov rad sa svim pripadajućim porezima i davanjima prema sljedećem izračunu: cijena sata rada pomoćnika u iznosu od 25 kuna po satu (neto) i sva pripadajuća porezna davanja i doprinosi (minimalni fond sati rada pomoćnika koji je prihvatljiv za sufinanciranje sredstvima projekta iznosi 20 sati tjedno) za neposredni rad s učenicima s teškoćama tijekom školske godine;«*Prijavitelj u dogovoru s partnerom/ima odlučuje na koji način odnosno kojom jedinicom će računati rad pomoćnika na projektu te će ga na taj način i prikazati u Prijavnom obrascu A (SF MIS).  |
| 1. **Mogu li se za projekt prijaviti jedinice lokalne samouprave ili samo osnivači škola?**
 | Prihvatljivi prijavitelji navedeni u Uputama za prijavitelje su osnivači osnovnih i srednjih škola (javnih i privatnih škola s pravom javnosti). Sukladno Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13) **članku 90.stavak 2. osnivači osnovnih škola mogu biti :*** Republika Hrvatska,
* jedinice lokalne samouprave,
* jedinice područne (regionalne) samouprave
* druga pravna ili fizička osoba

**članak 90. ,stavak 3. osnivači srednjih škola mogu biti:*** Republika Hrvatska
* jedinice područne (regionalne) samouprave
* druga pravna ili fizička osoba
 |
| 1. **Koliko sati edukacije pomoćnika je dozvoljeno da institucija izvodi? Da li se radi o normama sati, predavanjima, vježbama?**
 | Sukladno navedenom u Uputama za prijavitelje u dijelu 4. Kriteriji prihvatljivosti, točki 4.2.3. Prihvatljive aktivnosti, aktivnost br.2., „*Program uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama treba biti realiziran kroz 20 sati tijekom prva dva mjeseca provedbe projekta sukladno sljedećim minimalnim elementima plana i programa osposobljavanja:**- Osnovna načela obrazovanja učenika s teškoćama s naglaskom na inkluzivno obrazovanje**- Karakteristike učenika s teškoćama ( za sve vrste teškoća)**- Podrška učenicima s teškoćama u odgojno-obrazovnom procesu i razvoju socijalnih vještina (način pružanja pomoći)**- Suradnja s učiteljem/nastavnikom/stručnim timom škole/roditeljima i drugim učenicima**- Prava učenika s teškoćama*S obzirom da Upute ne specificiraju vrstu sati, broj sati se odnosi na sunčane sate (1 sat – 60 minuta). Upute ne navode točan oblik izvođenja programa. Na izvođaču je da u okviru navedenih elemenata izradi i provede program osposobljavanja u svrhu što kvalitetnijeg osposobljavanja pomoćnika za rad s učenicima s teškoćama. |
| 1. **Mogu li biti izabrane osobe koje su već bile pomoćnici?**
 | Ciljne skupine navedene u Uputama za prijavitelje (2.1. Ciljevi poziva na dostavu projektnih prijedloga)su: - nezaposlene osobe registrirane na tržištu radaNadalje, u dijelu 4.2. Prihvatljivost projekta, točki 4.2.3, , aktivnosti 2. selekcija nezaposlenih osoba registriranih na tržištu rada za pomoćnike učenicima s teškoćama koji su uključeni u sustav odgoja i obrazovanja na razini osnovnog i srednjeg školstva u redovitim i posebnim odgojno-obrazovnim ustanovama navodi se da „*pomoćnik može biti osoba koja ima najmanje završenu srednju stručnu spremu i da se protiv te osobe nije pokrenut kazneni postupak.“*Prilikom odabira osoba za pomoćnika važno je poštivati gore navedene kriterije.  |
| 1. **S obzirom da je rok za dostavu dokumentacije 7. srpnja 2014. godine, a upisi u 1. razrede osnovnih škola 12., 13. i 14. lipnja 2014. godine, nakon kojeg se donose rješenja o primjerenom obliku školovanja, a u srednje škole ljetni rok upisa je od 14. do 18. srpnja 2014. godine, osnivač nije u mogućnosti do navedenog roka za prijavu projekta dostaviti nove potrebe za pomoćnicima. Stoga bi navedene (nove) učenike prvih razreda financirano osnivač, a u projekt bi uključili učenike kojima je osnivač financirao pomoćnike u proteklom razdoblju. Hoće li se navedeno priznati kao prihvatljivo u okviru projekta?**
 | U Uputama za prijavitelje, pod ciljne skupine navedeni su „*učenici s teškoćama uključeni u osnovnoškolske ili srednjoškolske programe u redovitim ili posebnim odgojno-obrazovnim ustanovama koji savladavaju nastavni plan i program škole koju pohađaju“ ,* nije precizirano o kojim se razredima radi. Osnivač može provoditi svoje redovite aktivnosti ali se, prilikom izrade projektnog prijedloga moraju poštivati smjernice zadane u Uputama, u dijelu *3.Financiranje* koje se odnose na *3.3 Zabranu dvostrukog financiranja.* |
| 1. **Je li prihvatljiva aktivnost individualna rad pomoćnika tijekom školskih praznika i to u domu učenika, s obzirom da projekt traje 12 mjeseci a ne nastavnu godinu?**
 | Projektne aktivnosti moraju biti u skladu s navedenim u Uputama za prijavitelje, točka *4.2.3. Prihvatljive aktivnosti,* gdje se navode aktivnosti pomoći u učenju, komunikaciji i socijalnoj uključenosti i aktivnosti u obavljanju školskih aktivnosti i zadataka. Projektni prijedlozi će biti ocjenjivani u skladu s metodologijom i kriterijima odabira navedenim u dijelu *6.3 Odabir projekta* u kojima su između ostalog navedeni kriteriji *4.1.Metodologija izrade aktivnosti i povezanost s ciljevima i rezultatima projekta; 4.2. Akcijski plan i raspored aktivnosti/elemenata projekta izvediv.* |
| 1. **U slučajevima kad se u obrazloženju rješenja ne navodi/e točka/e orijentacijske liste vrste i stupnjeva teškoća u razvoju iz koje se može iščitati o kojoj se vrsti teškoće kod pojedinog učenika radi bit će potrebno dostaviti mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja, tj. dokumentaciju koja je prethodila donošenju rješenja, a u skladu s kriterijima ciljne skupine ovog poziva. S obzirom da u Gradu Zagrebu rješenja o primjerenom programu školovanja ne sadrže točku/e orijentacijske liste vrste i stupnjeva teškoća u razvoju je li dostatno dostaviti mišljenje povjerenstva o utvrđivanju psihofizičkog stanja djeteta iz 2014. godine (nakon donošenja rješenja) ili samo mišljenje temeljem kojeg je doneseno rješenje?**
 | U dijelu 6.4. Provjera prihvatljivosti, Uputa za prijavitelje navedena je dodatna dokumentacija potrebna za utvrđivanje prihvatljivosti, između ostalog i dokumentacija: *„Preslika rješenja o primjerenom programu školovanja za svakog učenika s teškoćama kojem će se osigurati pomoćnik ili, u slučajevima kad se u obrazloženju rješenja ne navodi/e točka/e orijentacijske liste vrste i stupnjeva teškoća u razvoju iz koje se može iščitati o kojoj se vrsti teškoće/a kod pojedinog učenika radi, bit će potrebno dostaviti mišljenje povjerenstva o utvrđivanju psihofizičkog stanja djeteta ili nalaz i mišljenje prvostupanjskog tijela vještačenja tj. dokumentaciju koja je prethodila donošenju rješenja, a u skladu s kriterijima ciljne skupine ovog poziva“*Kako je navedeno u Uputama, u slučaju kad se u obrazloženju ne navodi/e točka/e orijentacijske liste vrste i stupnjeva teškoća u razvoju potrebno je dostaviti ili *mišljenje povjerenstva o utvrđivanju psihofizičkog stanja djeteta* ili *nalaz i mišljenje prvostupanjskog tijela vještačenja tj. dokumentaciju koja je prethodila donošenju rješenja* |
| 1. **Je li u okviru projekta prihvatljiv trošak edukacije većeg broja pomoćnika od onog čiji rad se financira kroz projekt?**
 | Troškovi edukacije pomoćnika odnose na trošak programa uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama, kako je navedeno u dijelovima *4.2. Prihvatljivost projekta i 4.3 Prihvatljivost* troškova, Uputa za prijavitelje. U skladu s navedenim nije prihvatljiv trošak edukacije većeg broja pomoćnika od onog čiji se rad financira kroz projekt. |
| 1. **Na koji se način prikazuju neizravni troškovi koji se priznaju kao prihvatljivi troškovi, odnosno moraju li se specificirati i pravdati u okviru izvješća ili se samo priznaju do 10% ukupnog iznosa?**
 | Neizravni prihvatljivi troškovi su operativni troškovi za koje je teško precizirati iznos koji pripada projektu ( troškovi administraciju/osoblje) kao što su: troškovi upravljanja, troškovi zapošljavanja, troškovi knjigovodstva ili čišćenja itd, za koje je potrebno dostaviti dokaznu dokumentaciju o nastanku troškova u razdoblju prihvatljivosti. |